ตามรอยพระบาท ร.10 EP.1 จากสนามรบสู่ความสงบสุข ณ พิษณุโลกสองแคว (ชมคลิป)
ก้าวเข้าสู่ศักราชใหม่อย่างเป็นทางการแล้ว ทีมข่าวเฉพาะกิจไทยรัฐออนไลน์ ขอกราบสวัสดีพี่น้องประชาชนทุกคน ปีที่ผ่านมา เราพยายามสร้างสรรค์ผลงานต่างๆ มากมายมานำเสนอ และในปีนี้เราจะเดินหน้าพัฒนางานอย่างเต็มที่ และทำงานหนักยิ่งขึ้นเพื่อปกป้องผลประโยชน์ของประชาชนทุกคน,สำหรับรายงานพิเศษที่จะนำเสนอต่อไปนี้ คือรายงานสุดพิเศษ ที่ใช้เวลาเดินทางไปกลับ เกือบ 1,500 กิโลเมตร กับระยะเวลา 2 วันเต็ม ๆ โดยเป็นรายงานพิเศษต่อจากสกู๊ป ,พระปรีชา ร.10 ผู้ทรงกล้าหาญ ปกป้องประชาจากภัยคุกคาม, ซึ่งถือเป็นการตามรอยพระบาท ,สมเด็จพระเจ้าอยู่หัวมหาวชิราลงกรณ บดินทรเทพยวรางกูร ,หรือ ,ในหลวง รัชกาลที่ 10, เมื่อครั้งยังดำรงตำแหน่ง สมเด็จพระบรมโอรสาธิราชฯ สยามกุฎราชกุมารในการเสด็จเยี่ยมให้กำลังใจเหล่าทหารหาญในพื้นที่ 3 จังหวัดชายแดน ประกอบด้วย เพชรบูรณ์ พิษณุโลก และ จ.เลย เมื่อครั้งยังมีปัญหากับกลุ่มคอมมิวนิสต์ ในระหว่างปี 2519-2520,ช่วงเช้ามืด (แบบมืดมากเพิ่งข้ามเข้าวันใหม่ได้เพียงหนึ่งชั่วโมง) วันหนึ่งใกล้สิ้นปี พ.ศ.2559 ทีมเฉพาะกิจ พร้อมด้วยช่างภาพไทยรัฐออนไลน์ ได้มาเตรียมความพร้อม ณ สำนักงานไทยรัฐ เลขที่ 1 ถนนวิภาวดีรังสิต ก่อนจะล้อหมุนในเวลา 02.00 น. มุ่งหน้าสู่เป้าหมายแรก คือ บ้านนาจาน ณ จ.พิษณุโลก,การเดินทางในเวลากลางคืนนั้น มีสิ่งที่ต้องระมัดระวัง เพราะรถราที่วิ่งยามค่ำคืนนั้นค่อนข้างรวดเร็ว สารถีของเราจึงต้องระมัดระวังในการขับรถเป็นพิเศษ แต่ก็มีบางช่วงบางตอน ที่สามารถทำเวลาได้ และจากการทำการบ้านมาอย่างดี ทำให้แผนที่เราวางไว้ บรรลุผลในเบื้องต้นคือ เราถึงตัวเมืองพิษณุโลก ในเวลาประมาณ 6 นาฬิกา,เมื่อถึงที่หมาย ทีมข่าวฯ ได้นัดแนะกับ นักข่าวภูมิภาคประจำจังหวัดพิษณุโลก ซึ่ง พี่ยุทธ์ ของเราได้อำนวยความสะดวกเป็นอย่างดี แถมยังพาพวกเรามารับประทาน เกาเหลาเลือดหมู ร้านดัง ศ.โภชนา ณ เมืองสองแคว เสียด้วย,เมื่อเติมพลังกันเสร็จเรียบร้อยแล้ว เราก็ไม่รอช้าเดินหน้าสู่จุดหมายแรก ,อดีตฐานปฏิบัติการบ้านนาจาน, ทั้งนี้ ,เมื่อปี 2519 สมเด็จพระเจ้าอยู่หัวมหาวชิราลงกรณ บดินทรเทพยวรางกูร ครั้งยังดำรงตำแหน่ง สมเด็จพระบรมโอรสาธิราชฯ สยามกุฎราชกุมาร ได้เสด็จฐานปฏิบัติการบ้านนาจาน ในสมัยนั้นฐานแห่งนี้เปรียบเสมือนด่านหน้าที่จะสกัดศัตรู พระองค์ทรงแนะนำวิธีการตั้งรับปรับค่ายให้กับเจ้าหน้าที่รวมถึงกล่าวให้กำลังใจกับเหล่าตำรวจ ทหาร  เจ้าหน้าที่ และ อส. ด้วย,สำหรับการเดินทางของเราใช้เวลาเดินทางชั่วโมงเศษ จากตัวเมืองพิษณุโลกไปยังฐานปฏิบัติการบ้านนาจาน ห่างกันเป็นร้อยกิโลเมตร ทีมข่าวใช้เวลาเดินทางเกือบ 2 ชั่วโมง กระทั่งถึงหมู่บ้านเป้าหมายที่ตั้งใจไว้,…ก้าวแรกที่ลงจากรถ พบว่าหมู่บ้านแห่งนี้บรรยากาศร่มเย็นแต่ก็มีแดดแรง ที่โชคดีคือเราและทีมงานเดินทางช่วงหน้าหนาว ทำให้อากาศไม่ร้อนมาก เรียกว่า หากหลบแดดในที่ร่มอยู่ก็ยังได้รับลมเย็นๆ ปะทะร่างอยู่บ้าง ความรู้สึกที่สัมผัสได้ทันทีคือ หมู่บ้านแห่งนี้มีความเงียบสงบ ร่มเย็น มีชาวบ้านอาศัยในพื้นที่ประมาณ 500 คน (จริงๆ มีชื่อในทะเบียนบ้าน 725 ราย) ที่เหลือได้เดินทางไปทำงานอยู่นอกพื้นที่,สวัสดีค่ะ,เสียงมาก่อนตัว,ผู้ใหญ่บ้านสาวหมู่ 4 นาม ,บัววิว ลาสม, มารอทีมข่าวฯ หลังจากนัดแนะกันไว้ก่อน เธอก็มาเฝ้ารอการเดินทางมาเยือนของพวกเรา นอกจากนี้ เธอยังแนะนำให้เรารู้จักอีกชาวบ้านและผู้อยู่ร่วมเหตุการณ์อีก 3 ท่านให้เรารู้จัก ประกอบด้วย, นายลอย แรงคง, ผู้ใหญ่บ้านหนุ่มใหญ่วัย 49 ปี ผู้ใหญ่บ้านข้างเคียง หมู่ 9  ซึ่งดูแลรับผิดชอบครอบคลุม เนินที่เคยเป็นสนามรบ, ,ร.ต.ต.ประทีป เผื่อนขวัญ, ข้าราชการบำนาญวัย 64 ปี อดีต ตชด. ประจำฐาน ผู้ที่อยู่ในเหตุการณ์ เป็นคนฉายพระรูป สมเด็จพระเจ้าอยู่หัว รัชกาลที่ 10 ครั้งที่เสด็จพระราชดำเนินมาพระราชทานกำลังใจเจ้าหน้าที่, นายพัน แสงคำ อายุ 76 ปี ชาวบ้าน บ้านนาจานโดยกำเนิด,หลังจากเดินทางมาหลายร้อยกิโลเมตร ในที่สุดเราก็ถึงจุดหมายแรก ด้วยความใจร้อน จึงชักชวนจับกลุ่มนั่งคุยกันเลย,บัววิว ผู้ใหญ่บ้านสาว เล่าให้ฟังว่า,บัววิว เริ่มย้อนอดีตให้เราฟัง พร้อมกล่าวต่อว่า,มีอยู่ครั้งหนึ่ง กลุ่ม ผกค.มาซื้อของ เพราะที่บ้านขายของชำ ตอนนั้นเราเป็นเด็ก เราก็ไปขายให้ เขาก็ไม่ได้พูดอะไรมาก แค่บอกว่า มาซื้อเสบียงเท่านั้น เขาบอกว่าถ้าไม่ขายอาจจะทำร้ายก็ได้ เราจึงหยิบของขายให้ อย่างไรก็ดี ในปัจจุบัน หลุมหลบภัยเหล่านี้อาจะมีหลงเหลืออยู่ในป่า แต่ในส่วนบ้านคนเขาคงกลบกันไปหมดแล้ว,นี่คือสิ่งที่บัววิว ผู้ใหญ่บ้านสาวจำได้ ,ถามว่าใครรู้ดีที่สุดก็ต้องคนที่อยู่ในเหตุการณ์ คนนั้นก็คือ ร.ต.ต.ประทีป เผื่อนขวัญ,ร.ต.ต.ประทีป กล่าวว่า วันนั้นตนจำได้ดี รับหน้าที่เป็นผู้บังคับหมู่ ทำหน้าที่ทั่วไปคือการช่วยเหลือประชาชน ช่วงนั้นกลุ่มคอมมิวนิสต์เริ่มขยายอิทธิพลเข้ามาในพื้นที่ อ.ชาติตระการ และ อ.นครไทย การตั้งฐานตรงนี้ก็เพื่อป้องกันการรุกคืบเข้ามา รวมถึงการให้ข่าวสารที่ถูกต้อง ซึ่งกลุ่มคอมมิวนิสต์ขณะนั้น พยายามปล่อยข่าวโฆษณาชวนเชื่อต่าง ๆ,วันนั้นที่พระองค์ท่านเสด็จมาถึงฐาน เหล่าทหาร ตชด. และ อส. ต่างปลาบปลื้มในพระมหากรุณาธิคุณเป็นล้นพ้น หลังจากพระองค์ท่านเสด็จพระราชดำเนินมาถึง ผบ.ฐาน ก็พาเสด็จดำเนินตรวจฐาน การวางกำลัง ซึ่งพวกเราทราบว่า พระองค์เพิ่งสำเร็จการศึกษาด้านการทหารมาจากประเทศออสเตรเลีย พระองค์ท่านทรงแนะนำเหล่าทหาร และ ผบ.ฐาน ให้รู้กลวิธีการตั้งรับ เวลาข้าศึกโจมตีเราควรจะรับแบบไหน หลังจากตรวจเยี่ยมเสร็จ พระองค์ท่านก็เสด็จไปที่ฐาน น้ำกุ่ม อ.นครไทย ซึ่งพวกเราเองไม่มีใครทราบมาก่อนว่าท่านจะเสด็จกลับมาค้างแรมที่ฐานแห่งนี้,ตอนนั้นพวกเรากำลังแต่งตัวกันแบบสบาย ๆ นุ่งกางเกงขาสั้น(เล่าพรางอมยิ้ม) แต่แล้วก็เห็น เฮลิคอปเตอร์ พระที่นั่ง ซึ่งเห็นชัดว่าเป็นเฮลิคอปเตอร์ลำสีฟ้าบินกลับเข้ามา หลังจากลงจอด ผมวิ่งไปที่ ฮ. คิดว่าทหารคงลืมอะไรไว้แต่ไม่ใช่ ผมเห็นพระองค์ท่านลงมา ท่านทรงตรัสถามว่า,ผบ.ฐานไปไหน?, (โดยปกติแล้ว ผบ.ฐานจะมารับ),ผบ.ฐานขออนุญาตผู้ว่าฯ จะพาลูกชายไปสอบเตรียมทหารครับผม,พระองค์ท่านไม่ทรงตรัสแต่อย่างใดจากนั้น พระองค์ท่านทรงดำเนินเข้าไปที่บังเกอร์ โดยมีชุดอารักขาตามพระองค์ตามมาสมทบ,ในคืนนั้น พระองค์ทรงบรรทมในร่องดิน (สนามเพลาะ) โดยพวก ตชด. เขาเรียกกันว่าเบิม ส่วนเวลากลางคืน พระองค์ท่านยังได้ร่วมตรวจความปลอดภัยของฐาน และร่วมเสวยอาหารกระป๋องร่วมกับ ตชด. ทหาร และ อส. ซึ่งคืนนั้นพระองค์ท่านเองก็บรรทมในชุดเดิมในหลุมสนามเพลาะเล็ก ๆ,อดีต ตชด. ผู้ร่วมปกป้องชาติ กล่าวว่า,ส่วนในมุมของชาวบ้านนั้น, นายพัน, บอกเล่าว่า ก่อนที่พระองค์ท่านจะเสด็จพระราชดำเนิน แถวนี้มีเหตุยิงกัน ทำให้ ตชด. ผู้เสียชีวิตถึง 7 ศพ ผู้คนอยู่ด้วยความหวาดระแวง ไม่ไว้เนื้อเชื่อใจกัน ตอนนั้น ยังอายุไม่มาก ไม่เคยเจอเหตุการณ์ในลักษณะนี้มาก่อน แต่เมื่อพระองค์ท่านเสด็จพระราชดำเนินมาที่หมู่บ้าน มาที่ฐานปฏิบัติการ พวกเราชาวบ้านก็มารอต้อนรับ ชาวบ้านทุกคนรู้สึกอุ่นใจเป็นอย่างยิ่ง ทั้งนี้ ในเวลาต่อมา ก็ได้มีการจัดตั้งกลุ่มอาสาป้องกันภัยให้กับหมู่บ้าน โดยมีการฝึกการป้องกันตนเองให้กับชาวบ้าน ทำให้ชาวบ้าน ณ ที่แห่งนี้รู้สึกอุ่นใจเป็นอย่างยิ่ง และสำนึกในพระมหากรุณาธิคุณของพระองค์ท่านเป็นล้นพ้น,เมื่อคุยกันได้สักพักแล้ว เราจึงขอให้ ,ผู้ใหญ่ลอย, นำพาพวกเราไปดูอดีตฐานปฏิบัติการบ้านนาจาน,ระหว่างทาง เราไม่สามารถนึกภาพออกว่า อดีตที่นี่เป็นอย่างไร แล้วปัจจุบันเป็นอย่างไรเราขึ้นรถขับตามกันเป็นขบวน แค่เพียงอึดใจก็ถือพื้นที่ดังกล่าว,ณ เนินเขาเล็กๆ สูงจากพื้นปกติ 3-4 เมตร มีพืชพรรณเขียวขจี ผู้ใหญ่ลอย ได้เดินนำเราขึ้นไป โดยมีคณะของเราเดินตามขึ้นไป เมื่อไปถึง เห็นบ้านใหญ่หลังหนึ่งตั้งตระหงาดอยู่ สร้างด้วยไม้สวยงาม นอกจากนี้ ยังมีกระต๊อบหลังเล็กๆ อีก 2 หลัง คล้ายกับไว้เก็บของ ร.ต.ต.ประทีป ซึ่งเดินตามมา ก็บรรยายให้เราฟังโดยพลันว่า,ร.ต.ต.ประทีป พูดพลางชี้ไม้ชี้มือ โดยเขาเดินขึ้นมายังจุดกลางเขา พร้อมกับชี้แล้วพูดว่า ,นี่แหละตรงนี้ คือที่ สมเด็จพระเจ้าอยู่หัวมหาวชิราลงกรณ บดินทรเทพยวรางกูร เคยประทับข้างแรมในร่องกลางฐาน พระองค์ท่านบรรทมตรงนี้,ในขณะที่ด้านหลังของบ้านหลังใหญ่(ในปัจจุบัน) จะมีภูเขาสูงอยู่ ร.ต.ต.ประทีป จึงชี้ไปทางนั้น แล้วพูดว่า ,จากการเดินสำรวจรอบเนินดังกล่าว ทีมข่าวฯ ยังพบร่องรอยที่เคยใช้เป็นสนามเพลาะ แต่เนื่องจากมีการปลูกพืชขึ้นจนคลุมเขาทั้งเนิน หากเราไม่สังเกต ก็จะไม่เห็นร่องรอยนั้น ส่วนพื้นที่ ที่ในหลวง รัชกาลที่ 10 เคยประทับค้างแรม ปัจจุบันมีการนำดินมากลบ เป็นเนินว่างเปล่าเสียแล้ว,และระหว่างที่กำลังเดินสำรวจและพูดคุยอยู่นั้น เราก็เจอกับเจ้าของบ้าน เธอคือ ,นางเกลี้ยง พุดฉิม, อายุ 55 ปี เธอเล่าว่า ที่นี่เริ่มสงบตั้งแต่ปี พ.ศ.2521 จากนั้น ปี 2522 ก็เริ่มที่จะเข้ามาอยู่ จากนั้นพ่อของตนก็ได้ครอบครองในปี พ.ศ.2525 โดยมีโฉนดที่ดิน นส.3 ก โดยรู้ว่าเป็นฐานปฏิบัติการของ ตชด.เก่า หลังจากที่นี่สงบเขาก็มีการเก็บอาวุธต่างๆ ออกไปหมด เหลือแต่เพียงปอกกระสุนต่างๆ พร้อมทั้งกลบที่ดินที่เคยขุดไว้เป็นร่องๆ,ส่วนตัวแล้วเราก็รู้สึกว่าเป็นพระมหากรุณาธิคุณที่พระองค์ท่านเคยเสด็จมาร่วมให้กำลังใจเหล่าตำรวจในพื้นที่ ทีแรกก็ไม่ทราบ แต่เมื่อทราบก็รู้สึกดีใจปลื้มใจเป็นอย่างยิ่ง ,นางเกลี้ยง กล่าว,สำหรับการเดินทางตามรอยพระบาท สมเด็จพระเจ้าอยู่หัวมหาวชิราลงกรณ บดินทรเทพยวรางกูร ยังไม่จบแต่จะขอยกยอดไปตอนหน้า ซึ่งเราได้เดินทางไปที่ ,อดีตฐานปฏิบัติการ สมเด็จ, ปัจจุบันฐานนี้ยังมีอยู่หรือไม่ จะเปลี่ยนแปลงไปอย่างไร ติดตามอ่านได้ในตอนหน้าพรุ่งนี้,ทีมข่าวเฉพาะกิจไทยรัฐออนไลน์ รายงาน,อ่านเพิ่มเติม ,ตามรอยพระบาท ร.10 EP.2 ยุทธภูมิสยบคอมมิวนิสต์ พระเจ้าอยู่หัวรบเคียงบ่าทหารกล้า
ก้าวเข้าสู่ศักราชใหม่อย่างเป็นทางการแล้ว ทีมข่าวเฉพาะกิจไทยรัฐออนไลน์ ขอกราบสวัสดีพี่น้องประชาชนทุกคน ปีที่ผ่านมา เราพยายามสร้างสรรค์ผลงานต่าง ๆ มากมายมานำเสนอ 
รัชกาลที่ 10,ตามรอยพระบาท,ในหลวง รัชกาลที่ 10,ทีมข่าวเฉพาะกิจไทยรัฐออนไลน์,สมเด็จพระเจ้าอยู่หัวมหาวชิราลงกรณ บดินทรเทพยวรางกูร